Зусім ня лішнім будзе ўзгадаць усе тыя жарты ды ўзаемадзеяньне з публікай музыкаў. Клаус і астатнія ў асноўным распавядалі тыя ж самыя рэчы, што і на прэс-канфе некалькімі гадзінамі раней. Прастата і адкрытасьць, ніякай дыстанцыі са сваімі аматарамі — гэта галоўныя дэталі посьпеху Claus’a Lessmann’a як франтмэна. Ён нават накаціў чарку гарэлкі на сцэне разам з хлопцам, які прадставіўся сынам прэзідэнта. Як адмеціў вакаліст: “Мне вельмі прыемна выпіць з такой важнай персонай!” Пажартаваць таксама любяць і гітарысты Hans Ziller, Chris Limburg ды басіст Uwe Köhler.